Bremanger

Bremanger on Norjan kunta Vestlandin läänissä. Sen rajanaapureita ovat idässä Gloppen ja etelässä Kinn. Lisäksi sillä on vesirajaa Stadin kunnan kanssa pohjoisessa.

Kuntaan kuuluu mannermaaosan lisäksi kolme suurta saarta, Bremangerlandet (153 km²), Rugsundøy (10,7 km²) ja Frøya (17,5 km²). Asutus on levinnyt suhteellisen tasaisesti. Kunnan hallinnollinen keskus on Svelgenin taajama mannermaalla. Bremangerlandetilla asuu noin 1200 asukasta. Frøyan saarella sijaitsee Kalvågin taajama ja Bremangerlandetilla Bremangerin taajama. Vuoden 2022 alussa Bremangerissa oli 3 521 asukasta.

 Talous 
Kunnan suurin yritys on Elkem Bremanger -rautatehdas Svelgenissä.

 Nähtävyydet 
Bremangerissa on suuri Vingenin kalliopiirrosalue, joka käsittää yli 2 000 kuvaa.

 Tunnettuja henkilöitä  
 Nikolai Astrup (1880–1928), taidemaalari
 Heidi Grande Røys (s. 1967), poliitikko

Lähteet

Aiheesta muualla

*